மும்பைக்கு சாதகமாகத் திரும்பிய அந்தப் போட்டியை அப்படியே சிக்ஸர்களால் சென்னைப் பக்கம் திருப்பினார் பிராவோ. முதல் போட்டி; சீசனின் முதல் வெற்றி. நீண்டநாள் கழித்து சென்னைக்கு கேப்டனாக தோனிக்கும், அந்த எனர்ஜியை சீசன் முழுவதும் குறையாமலே பார்த்துக்கொண்டது சென்னை. மற்ற அணிகளில் எல்லாம் கெயில், கே.எல்.ராகுல், பண்ட் , நரைன், டிவில்லியர்ஸ் என வீரர்கள் தனித்தனியாக ஜொலிக்க, சென்னையோ... எல்லா வீரர்களையும் விஸ்வரூபம் எடுக்கவைத்தது. மும்பையுடன் பிராவோ, கொல்கத்தாவுடன் பில்லிங்க்ஸ், பஞ்சாப் மற்றும் ஆர்.சி.பி-யுடன் தோனி, ராஜஸ்தானுடன் வாட்சன், ஹைதராபாத்துடன் ராயுடு, ப்ளேஆப்பில் டு ப்ளேசிஸ், பஞ்சாப்புடன் கடைசி போட்டியில் இங்கிடி, முக்கியமான கட்டத்தில் சஹார் மற்றும் தாக்கூர் என அணியின் எல்லா வீரர்களுமே ஜொலித்தனர். 140, 180 என எந்த ஸ்கோராக இருந்தாலும் கடைசி ஓவர் வரை சென்று சேஸ்செய்து, பிபி ஏறவைத்து அழகுபார்த்தது, யெல்லோ ஆர்மி. சீசனில் விளையாடிய எல்லா அணிகளையும் அசத்தல் பந்துவீச்சின்மூலம் ஆட்டம் காணவைத்த ஹைதராபாத் அணி, ஏனோ சென்னையை ஃபைனல் வரையிலுமே வெல்ல முடியவில்லை. லீக் முதல் ஃபைனல் வரைக்குமான நான்கு போட்டியிலுமே தோனி Vs வில்லியம்சன் போரில், தோனிக்கேதான் மீண்டும் மீண்டும் வெற்றி.